**Bwyd yn y newyddion**

**Cynlluniau gwers / nodiadau athrawon Cyfnod Allweddol 3**

**Cipolwg ar yr adnodd**

Dyluniwyd Gwyddoniaeth yn y Newyddion i fod yn ffynhonnell gwybodaeth ac adnoddau diddorol a chyfredol ar gyfer athrawon ar-lein. Bydd yn gymorth i gefnogi gofynion y Cwricwlwm Cenedlaethol i gynnwys materion cyfredol bydol a Chymreig mewn modd hyblyg mewn gwersi daearyddiaeth ar y cyd â chynlluniau dysgu mwy ffurfiol, a/neu ei ddefnyddio i symbylu gwaith pellach o fewn cynlluniau gwaith. Mae pob rhifyn yn cynnwys prif thema a 2 erthygl gysylltiedig sydd ill dwy yn ganolbwynt i weithgareddau yn y dosbarth. Gall sgrin materion cyfoes Bydol gael ei defnyddio yn rheolaidd fel tudalen hafan neu fel symbyliad ar ddechrau gwers. Gall y dolenni ‘Brainbox’ fod yn bwyntiau trafod diddorol pellach, gweithgaredd diwedd gwers er enghraifft.

**Prif Thema**

Y cysylltiadau â’r Cwricwlwm Cenedlaethol yw:-

Ystod

* ‘Byw yng Nghymru: eu hardal leol\* ac ymchwiliad i o leiaf un agwedd o ddaearyddiaeth Cymru gyfan.’,
* ‘Disgrifio achos a chanlyniadau sut mae lleoedd ac amgylcheddau yn newid, e.e. *fesul tymor; o’r gorffennol i’r presennol; angen am gynhaliadwyaeth’*

Sgiliau

* *‘egluro achos ac effaith prosesau ffisegol a dynol a sut maen nhw’n gorgyffwrdd, e.e. achos ac effaith gweithgaredd tectonig, effaith mudo yn Ewrop’*
* ‘egluro sut a pham y mae lleoedd ac amgylcheddau yn newid gan ganfod tueddiadau a goblygiadau hyn ar y dyfodol, *e.e. twf poblogaeth, newid hinsawdd, globaleiddio.’*
* **Cynnal:**
	+ o leiaf un ymchwiliad grŵp ac un ymchwiliad annibynnol i gwestiwn neu fater daearyddol
	+ ymchwiliad i ‘ddaearyddiaeth yn y newyddion’, materion pynciol a materion sy’n lleol ac yn fyd-eang’.
* **Gofyn ac ateb cwestiwn -** pa faterion daearyddol sy’n wynebu pobl sy’n byw yn y lleoliad hwn? Sut a pham mae barn pobl ar y mater yn wahanol a beth yw fy marn i?’

Bydd y gweithgareddau hyn yn rhoi cyfle i ddysgwyr:

* Ddefnyddio TGCh i ymgyfarwyddo á gwybodaeth a digwyddiadau daearyddol amserol a pherthnasol.
* Datblygu gwybodaeth a barn wybodus am ystod eang o faterion ac awgrymiadau i ddatrys problemau daearyddol cyfredol.
* Datblygu sgiliau ymchwilio sy’n berthnasol i faterion cyfredol.
* Gweithio yn annibynnol ac yn gydweithredol.

**Awgrymiadau am Weithgareddau**

|  |
| --- |
| **Nod:** Deall y materion ynghylch cynhyrchu bwyd a’i fwyta yn y DU, yn enwedig yn sgil y sgandal cig ceffyl diweddar. |
| **Amcanion:** Mae’r adnoddau a’r gweithgareddau wedi cael eu dylunio i roi’r cyfle i fyfyrwyr archwilio rhai o’r ffactorau yng nghlwm á’r sgandal gan gynnwys cadwyni cyflenwi bwyd yn Ewrop. Mae’r erthyglau hefyd yn annog myfyrwyr i ddysgu mwy am darddiad y bwyd maen nhw’n ei fwyta a’u bod nhw’n bwyta yng nghyd-destun globaleiddio a newid mewn arferion bwyta. Yn olaf, byddant yn archwilio rhai posibiliadau radical ar gyfer dyfodol cynhyrchu bwyd yn y DU. |
| **Adnoddau sydd eu hangen:*** **Adnoddau ar-lein yn cynnwys y nodweddion rhyngweithiol o rifyn Daearyddiaeth yn y Newyddion**
 |
| **Adnodd** | **Awgrym amser:**  |
| **Bwyd - sgandal!**Dylid defnyddio’r gweithgaredd mynediad *cyn* i’r myfyrwyr ddarllen yr adnodd. Dylai myfyrwyr ddefnyddio papurau newydd lleol a/neu adnoddau ar-lein er mwyn dysgu mwy am ‘siop fferm’.Ar ôl darllen yr erthygl bydd myfyrwyr yn cymharu’r gadwyn gyflenwi bwyd i’r siop fferm gydag un o'r cynhwysion a geir mewn pryd parod sy’n cael ei werthu mewn archfarchnad. Gofynnir iddynt awgrymu rhesymau pam fod cig wedi’i forio am gannoedd o filltiroedd yn *rhatach* na phrynu cig gan ffermydd lleol. | Dyluniwyd y gweithgareddau hyn i’w cwblhau mewn un wers awr o hyd gyda phosibilrwydd o orffen y gwaith fel gwaith cartref. Fel arall gellir gorffen y dasg yn y dosbarth mewn gwers arall. |
| **Bwyd – tarddiad!**Gan weithio mewn grwpiau bychain, dylai myfyrwyr baratoi cyflwyniad PowerPoint byr am un neu ddau gynhwysyn yn eu hoff fwyd.Yn benodol, dylai myfyrwyr wneud ymchwil i darddiad y cynhwysyn (biolegol a daearyddol), sut gaiff ei gynhyrchu a sut maent yn cyrraedd y siopau i gael ei werthu i’r cyhoedd. | Dyluniwyd y gweithgaredd hwn fel bod cyflwyniad yn cymryd awr i’w baratoi (gellir eu gorffen adref). Bydd angen sesiwn arall i ganiatáu i’r grwpiau gyflwyno eu darganfyddiadau i’r dosbarth a’r athro. |
| **Meddwl bwyd...**Yng nghyd-destun yr erthygl, dylai myfyrwyr gymharu’r ffordd y mae math penodol o fwyd yn cael ei gynhyrchu a’i werthu yn y byd datblygedig (Ewrop, Gogledd America ac Awstralasia) gyda Gwlad Lai Economaidd Ddatblygedig.Gan feddwl am faterion a godir yn yr erthygl Meddwl bwyd dylai myfyrwyr ystyried materion gwahanol fel yr amgylchedd ac effaith gymdeithasol economaidd y gwahanol fathau o ffermio sy’n digwydd yn eu gwlad ddewisedig. Dylent orffen drwy benderfynu sut y gallai ffermwyr yn y gwledydd datblygedig a’r rhai llai datblygedig ddysgu oddi wrth ei gilydd, | Dylai myfyrwyr gyflwyno eu darganfyddiadau ar ffurf poster. Gellir gorffen y gweithgaredd mewn grwpiau neu’n unigol. Dyluniwyd y gweithgaredd i gymryd un wers awr o hyd i’w chwblhau neu i’w wneud fel gwaith cartref. |
| **Notes:**  |